
PRODUKTRESUMÉ

for

Panodil Tribus, filmovertrukne tabletter


0.	D.SP.NR.
34681

1.	LÆGEMIDLETS NAVN
Panodil Tribus

2.	KVALITATIV OG KVANTITATIV SAMMENSÆTNING
Hver filmovertrukket tablet indeholder 250 mg acetylsalicylsyre, 250 mg paracetamol og 65 mg caffein.

Hjælpestof(fer), som behandleren skal være opmærksom på:
Hver tablet indeholder 0,03 mg benzoesyre (E 210).

Alle hjælpestoffer er anført under pkt. 6.1.

3.	LÆGEMIDDELFORM
Filmovertrukne tabletter

Hvid, aflang (7,2 mm bred og 17,5 mm lang), filmovertrukket tablet med bogstavet ”E” præget på den ene side.


4.	KLINISKE OPLYSNINGER

4.1	Terapeutiske indikationer
Panodil Tribus er indikeret til voksne til akut behandling af hovedpine og migræneanfald. 

4.2	Dosering og administration

Dosering

Voksne (18 år eller ældre)
Mod hovedpine:
Den anbefalede dosis er én tablet, om nødvendigt kan yderligere 1 tablet tages, med 4 til 6 timer mellem doserne. 

Ved mere intens smerte kan 2 tabletter tages. Om nødvendigt kan yderligere 2 tabletter tages, med 4 til 6 timer mellem doserne.
 
Panodil Tribus tabletter er overtrukket med en film, der bliver glat, når den kommer i kontakt med spyt, hvilket gør det lettere at sluge tabletten.

Panodil Tribus er beregnet til lejlighedsvis anvendelse i op til 4 dage mod hovedpine.

Mod migræne:
Tag 2 tabletter når symptomerne opstår. Om nødvendigt kan yderligere 2 tabletter tages, med 4 til 6 timer mellem doserne. 

Panodil Tribus tabletter er overtrukket med en film, der bliver glat, når den kommer i kontakt med spyt, hvilket gør det lettere at sluge tabletten.

Panodil Tribus er beregnet til lejlighedsvis anvendelse i op til 3 dage mod migræne.

For både hovedpine og migræne skal indtaget begrænses til 6 tabletter i 24 timer. Lægemidlet må ikke bruges i en længere periode, eller i en højere dosis, uden først at have konsulteret en læge (se pkt. 4.4).

Administration
Drik et stort glas vand med hver dosis.

Børn og unge (under 18 år)
Sikkerhed og efficacy af Panodil Tribus hos børn og unge er ikke blevet evalueret. Brug af Panodil Tribus hos børn og unge anbefales derfor ikke (se pkt. 4.4).

Ældre 
Baseret på generelle medicinske hensyn bør der udvises forsigtighed hos ældre, især hos ældre patienter med lav kropsvægt.

Nedsat lever- og nyrefunktion
Effekten af nedsat lever- og nyrefunktion på farmakokinetikken for Panodil Tribus er ikke blevet evalueret. Baseret på virkningsmekanismen for acetylsalicylsyre og paracetamol, kan nyre- eller leverinsufficiensen forværres. Derfor er Panodil Tribus kontraindiceret hos patienter med alvorlig leversvigt eller alvorlig nyresvigt og -fejl (f.eks. GFR <30 ml/min/1,73 m2) (se pkt. 4.3), og bør benyttes med forsigtighed hos patienter med mild til moderat nedsat lever- eller nyrefunktion (GFR >30 ml/min/1,73 m2) (se pkt. 4.4).

4.3	Kontraindikationer
· Overfølsomhed over for acetylsalicylsyre, paracetamol, caffein eller over for et eller flere af hjælpestofferne anført i pkt. 6.1.
· Patienter, hos hvem anfald af astma, bronkospasme, angioødem, urticaria eller akut rhinitis udløses af acetylsalicylsyre eller andre ikke-steroide antiinflammatoriske lægemidler som diclofenac eller ibuprofen.
· Aktiv gastrisk- eller tarmsår, gastrointestinal blødning eller perforation, og hos patienter med en historik med mavesår.
· Hæmofili eller andre hæmoragiske lidelser
· Svær leverinsufficiens eller svært nedsat nyrefunktion eller nyreinsufficiens (f.eks. GFR <30 ml/min/1,73 m2)
· Svær hjerteinsufficiens
· Indtag af mere end 15 mg methotrexat om ugen (se pkt. 4.5)
· Sidste trimester af graviditeten (se pkt. 4.6)

4.4	Særlige advarsler og forsigtighedsregler vedrørende brugen

Generelt:
· Panodil Tribus bør ikke tages sammen med andre produkter der indeholder acetylsalicylsyre eller paracetamol.
· Som ved al anden behandling af akut migræne, skal der før behandling af et potentielt migræneanfald, hos patienter der ikke tidligere er blevet diagnosticeret som migrænepatienter, og hos patienter med migræne som har atypiske symptomer, ekskluderes andre potentielt alvorlige, neurologiske tilstande. 
· Patienter der oplever opkast ved >20 % af deres migræneanfald eller patienter der har behov for at ligge ned i >50 % af deres migræneanfald bør ikke tage Panodil Tribus.
· Hvis patienten ikke oplever smertelindring efter at have taget 2 tabletter Panodil Tribus, skal patienten søge vejledning hos en læge.
· Langvarig brug af en hver type smertestillende medicin mod hovedpine kan forværre hovedpineanfaldene. Hvis denne tilstand opstår eller er mistænkt, bør der søges vejledning hos en læge og behandlingen bør stoppes. Diagnosen medicinskoverforbrugshovedpine (MOH) bør mistænkes hos patienter der har kronisk hovedpine (15 dage eller mere pr. måned) med samtidigt overforbrug i mere end 3 måneder. Derfor skal dette produkt ikke bruges i mere end 10 dage om måneden i mere end 3 måneder.
· Forsigtighed skal udvises hos patienter der er i risiko for at være dehydreret (f.eks. ved sygdom, diarré eller før eller efter en større operation).
· Panodil Tribus kan maskere tegn og symptomer på infektion pga. dets farmakodynamiske egenskaber.

Baseret på indholdet af acetylsalicylsyre:
· Samtidig brug af acetylsalicylsyre og NSAID’er, herunder cyclooxegenase-2 selektive inhibitorer, bør undgås pga. potentialet for additive bivirkninger (se pkt. 4.5)
· Panodil Tribus bør benyttes med forsigtighed hos patienter der har urinsyregigt, nedsat nyre- eller leverfunktion, dehydrering, ukontrolleret hypertension og diabetes mellitus.
· Lave doser af acetylsalicylsyre nedsætter udskillelsen af urinsyre. Urinsyregigt kan derfor opstå hos patienter der har en tendens til en lav udskillelse af urinsyre.
· Acetylsalicylsyre er kendt for at skabe natrium- og vandretention, hvilket kan forværre hypertension, hjerteinsufficiens eller nedsat nyrefunktion.
· Panodil Tribus bør benyttes med forsigtighed hos patienter der lider af svær glucose-6-phosphat-dehydrogenase(G6PD)-mangel, da acetylsalicylsyre kan inducere hæmolyse eller hæmolytisk anæmi. Risikoen for hæmolyse kan være større ved f.eks. høje doser, feber eller akutte infektioner.
· Panodil Tribus kan føre til en øget blødningstendens under eller efter kirurgiske indgreb (herunder mindre operationer som f.eks. tandekstraktion) på grund af acetylsalicylsyres inhibitoriske effekt på trombocytaggregationen som varer ved i ca. 4 til 8 dage efter indtagelse. 
· Acetylsalicylsyre nedsætter blodpladernes klæbeevne og forlænger blødningstiden. Hæmotologiske og hæmoragiske virkninger kan opstå og kan være alvorlige. Patienter der oplever usædvanlige blødningstendenser bør rapportere det til lægen.
· Panodil Tribus bør ikke tages sammen med antikoagulantia eller andre lægemidler der hæmmer trombocytaggregationen uden lægens anvisning (se pkt. 4.5). Patienter med hæmostasedefekter skal monitoreres tæt. Forsigtighed bør udvises ved tilfælde af metroragi eller menoragi.
· Brugen af Panodil Tribus skal straks seponeres, hvis der opstår gastrointestinal (GI) blødning eller mavesår hos patienter der tager dette lægemiddel. GI-blødning, mavesår eller perforation, som kan være dødelige, er blevet rapporteret ved brug af alle NSAID’er og kan opstå på ethvert tidspunkt under behandlingen, med eller uden varslende symptomer eller en tidligere historik med alvorlige GI-hændelser. Generelt ses de mere alvorlige konsekvenser hos ældre. Risikoen for GI-blødning kan øges af alkohol, kortikosteroider eller andre NSAID’er (se pkt. 4.5).
· Panodil Tribus kan fremkalde bronkospasme og udløse astmaforværringer (såkaldt intolerance for analgetika/analgetika-astma) eller andre overfølsomhedsreaktioner. Risikofaktorer er eksisterende bronkial astma, sæsonbetinget allergisk rhinitis, næsepolypper, kronisk obstruktiv lungesygdom (KOL), eller kronisk infektion i luftvejene (især hvis det er forbundet med symptomer, der ligner allergisk rhinitis). Dette gælder også hos patienter der udviser allergiske symptomer (f.eks. kutane reaktioner, kløe, urticaria) overfor andre stoffer. Særlig forsigtighed anbefales hos den gruppe af patienter (beredskab for nødsituationer).
· Panodil Tribus bør ikke gives til børn eller unge under 18 år, medmindre det er specielt indiceret, da der er en mulig association mellem acetylsalicylsyre og Reyes syndrom, når det gives til børn og unge. Reyes syndrom er en meget sjælden sygdom der påvirker hjernen og leveren, og kan være dødelig.
· Acetylsalicylsyre kan forstyrre en thyroidfunktionstest, ved at vise falske lave koncentrationer af levothyroxin (T4) eller triiodothyronin (T3) (se pkt. 4.5).

Baseret på indholdet af paracetamol:
· En overdosis af paracetamol kan føre til leversvigt, som kan kræve en levertransplantation eller føre til død. Underliggende leversygdomme øger risikoen for paracetamol-relateret leverskade.
· Det samlede benefit-risk-forhold bør overvejes hos patienter, der er diagnosticeret med nedsat lever- eller nyrefunktion, før brug.
· Tilfælde af nedsat leverfunktion eller leversvigt er blevet rapporteret hos patienter der har mangel på gluthathion, såsom patienter der er svært underernærede, har anoreksi, har en lav BMI, er alkoholikere med stort forbrug af alkohol, eller har sepsis.
· Hos patienter med mangel på gluthation kan brugen af paracetamol øge risikoen for metabolisk acidose.
· Risikoen for paracetamol-toksicitet kan være øget hos patienter der indtager andre lægemidler der potentielt er hepatotoksiske eller lægemidler der inducerer levermikrosomale enzymer (f.eks. rifampicin, isoniazid, chloramphenicol, hypnotika og antiepileptika, herunder phenobarbital, phenytoin og carbamazepin) (se pkt. 4.5)
· Patienter bør advares om ikke at indtage andre lægemidler der indeholder paracetamol samtidig, på grund af risikoen for alvorlig leverskade i tilfælde af overdosering (se pkt. 4.5)
· Der er rapporteret om tilfælde af metabolisk acidose med højt anion-gap (HAGMA) som følge af pyroglutaminacidose hos patienter med svær sygdom såsom svær nyreinsufficiens og sepsis, eller hos patienter med fejlernæring eller andre kilder til gluthationmangel (f.eks. kronisk alkoholisme), som blev behandlet med paracetamol i terapeutiske doser i en længere periode eller en kombination af paracetamol og flucloxacillin. Hvis der er mistanke om HAGMA på grund af pyroglutaminacidose, anbefales øjeblikkelig seponering af paracetamol og tæt overvågning. Målingen af 5-oxoprolin i urinen kan være nyttig til at identificere pyroglutaminacidose som underliggende årsag til HAGMA hos patienter med flere risikofaktorer. 

Baseret på indholdet af caffein:
· Panodil Tribus bør gives med forsigtighed til patienter med urinsyregigt, hyperthyroidisme og arytmi.
· Patienten bør begrænse brugen af produkter der indeholder caffein når de tager Panodil Tribus, da for meget caffein kan forårsage nervøsitet, irritabilitet, søvnløshed og lejlighedsvis hurtig hjerterytme.

Information vedrørende hjælpestoffer:
· Panodil Tribus indeholder 0,03 mg benzoesyre per tablet. Benzoesyre kan øge gulsot (gulning af huden og øjnene) hos nyfødte (op til 4 uger gamle).

4.5	Interaktion med andre lægemidler og andre former for interaktion
Kombinationslægemidler med acetylsalicylsyre, paracetamol og caffein bør ikke anvendes sammen med andre non-steroide anti-inflammatoriske lægemidler (NSAID’er), herunder acteylsalicylsyre og cyclooxygenase-2 specifikke inhibitorer, da de kan øge risikoen for bivirkninger.

Interaktioner mellem lægemidler og andre stoffer, der kan være forårsaget af hver enkelt ingrediens, er velkendte, og der er ingen indikationer på, at disse kan ændre sig gennem kombineret brug. Der er ingen interaktioner der er relevante for sikkerhed, mellem acetylsalicylsyre og paracetamol.

Tabel 4-1	Acetylsalicylsyre (ASA)
	Kombination af acetylsalicylsyre med:
	Kan resultere i:

	Andre non-steroide anti-inflammatoriske lægemidler (NSAID’er)
	En øget risiko for gastrointestinale sår og blødninger pga. synergistiske effekter. Hvis en kombinationsbehandling er nødvendig, bør brugen af gastrobeskyttende lægemidler overvejes til forebyggelse af NSAID-induceret gastrointestional skade, hvor det er relevant. Derfor anbefales samtidig brug ikke (se pkt. 4.4).

	Kortikosteroider
	En øget risiko for gastrointestinale sår og blødninger pga. synergistiske effekter. Der bør overvejes brugen af et gastrobeskyttende lægemiddel hos de patienter som tager ASA sammen med kortikosteorider, især hvis de er ældre. Derfor anbefales samtidigt brug ikke (se pkt. 4.4).

	Orale antikoagulantia (f.eks. coumarinderivater)
	ASA kan forøge den antikoagulerende effekt. Klinisk og laboratorieovervågning af blødningstiden og protrombintiden bør udføres. Samtidig brug anbefales derfor ikke (se pkt. 4.4).

	Trombolytika
	En øget risiko for blødning. Behandlingen med ASA bør specielt ikke initieres indenfor de første 24 timer efter behandling med alteplase hos patienter med akut slagtilfælde. Samtidig brug anbefales derfor ikke (se pkt. 4.4).

	Heparin og trombocytaggregationshæmmere (ticlopidin, clopidogrel, cilostazol)
	En øget risiko for blødning. Klinisk og laboratorieovervågning af blødningstiden bør udføres. Samtidig brug anbefales derfor ikke (se pkt. 4.4).

	Selektive Serotonin Reuptake Inhibitorer (SSRIs)
	SSRI påvirker koagulation eller blodpladefunktionen når de tages samtidig med ASA, hvilket generelt fører til en øget forekomst af blødning, og især GI-blødning. Derfor bør samtidig brug undgås. 

	Phenytoin
	ASA øger phenytoins serumkoncentration; serumkoncentrationerne af phenytoin bør derfor monitoreres nøje. 

	Valproat
	ASA inhiberer metaboliseringen af valproat og kan derved øge dets toksicitet; valproat koncentrationen bør derfor monitoreres nøje.

	Aldosteron antagonister (spironolacton, canrenoat)
	ASA kan reducere deres aktivitet pga. inhiberingen af udskillelsen af natrium i urinen; blødtrykket bør derfor monitoreres nøje. 

	Loop-diuretika (f.eks. furosemid)
	ASA kan reducere deres aktivitet da lægemidlerne konkurrerer om og inhiberer prostaglandinerne i urinen. NSAID’er kan forårsage akut nyresvigt, især hos dehydrerede patienter. Hvis et diuretikum administreres samtidig med ASA, er det nødvendigt at sikre tilstrækkelig hydrering af patienten og overvåge nyrefunktionen og blodtrykket, især ved opstart af diuretisk behandling.

	Antihypertensiver (ACE-inhibitorer, angiotensin II receptor-antagonister, calciumblokkere)
	ASA kan reducere deres aktivitet da lægemidlerne konkurrerer om og inhiberer prostaglandinerne i urinen. Denne kombination kan føre til akut nyresvigt hos ældre eller dehydrerede patienter. Det anbefales, at blodtryk og nyrefunktion overvåges nøje ved opstart af behandlingen, og at patienten regelmæssigt hydreres. I tilfælde af kombination med verapamil bør blødningstiden også overvåges.

	Urikosuriske midler (f.eks. probenecid, sulfinpyrazon)
	ASA kan reducere deres aktivitet pga. den inhibitoriske effekt på den tubulære reabsorption, som kan føre til høje plasmakoncentrationer af ASA.

	Methotrexat 
≤ 15 mg om ugen
	ASA reducerer, ligesom alle andre NSAID’er, den tubulære sekretion af methotrexat, hvilket fører til forhøjede plasmakoncentrationer og dermed også forhøjet toksicitet. Samtidig brug af NSAID’er anbefales derfor ikke hos patienter der behandles med høje doser af methotrexat (se pkt. 4.3). Risikoen for interaktioner mellem NSAID’er og methotrexat bør også vurderes hos patienter der tager lave doser af methotrexat, især dem der har ændret nyrefunktion. Hvis kombinationsbehandlingen er nødvendig, bør den komplette blodtælling, samt nyre- og leverfunktionen monitoreres, især i de første dage af behandlingen.

	Sulfonylurinstoffer og insulin
	ASA øger deres hypoglykæmiske effekt. Hvis der benyttes store mængden af salisylater, kan der være behov for en nedjustering af dosis af det antidiabetiske lægemiddel. Det anbefales at der er øget kontrol af blodsukkerniveauerne.

	Alkohol 
	Der er en øget risiko for GI-blødning; denne kombination bør undgås. 

	Acetazolamid
	Acetylsalicylsyre i høje doser kan forstærke effekten af acetazolamid. Derfor bør acetazolamid undgås eller dosis justeres.



Tabel 4-2	Paracetamol
	Kombination af paracetamol med:
	Kan resultere i:

	Induktorer af leverenzymer eller potentielle hepatotoksiske substancer (f.eks. alkohol, refampicin, isoniazid, hypnotika og antiepileptika inkl. phenobarbital, phenytoin og carbamazepin)
	Øget toksicitet af paracetamol der kan føre til leverskade, selv ved ellers harmløse doser af paracetamol. Derfor bør leverfunktionen monitoreres (se pkt. 4.4). Samtidig brug anbefales ikke.

	Chloramphenicol
	Paracetamol kan øge risikoen for forhøjede plasmakoncentrationer af chloramphenicol. Samtidig brug anbefales ikke.

	Zidovudin
	Paracetamol kan øget tendensen til at udvikle neutropeni; derfor bør hæmotologien i blodet monitoreres af en læge. Samtidig brug anbefales ikke, medmindre det overvåges af en læge.

	Probenecid 
	Probenecid reducerer clearance af paracetamol. Derfor bør dosis af paracetamol nedsættes når det kombineres med disse lægemidler. Samtidig brug anbefales ikke.

	Orale antikoagulantia
	Den gentagende brug af paracetamol i mere end en uge øger antikoagulerende effekter. Sporadiske doser af paracetamol har ikke nogen betydelig effekt.

	Propanthelin eller andre lægemidler der nedsætter gastrisk tømning
	Disse lægemidler forsinker absorptionen af paracetamol; derfor vil den hurtige smertelindring blive forsinket og reduceret.

	Metoclopramid eller andre lægemidler der øger den gastriske tømning
	Disse aktive stoffer accelererer absorptionen af paracetamol, hvilket øger effektiviteten fremskynder igangsættelsen af den analgesiske effekt.

	Cholestyramin 
	Cholestyramin reducerer absorptionen af paracetamol. Derfor bør cholestyramin ikke gives inden for 1 time efter indtagelse af paracetamol, hvis maximal analgesisk effekt skal opnås.

	Flucloxacillin 
	Der bør udvises forsigtighed når paracetamol anvendes samtidig med flucloxacillin, da samtidig brug er blevet forbundet med metabolisk acidose med højt aniongap på grund af pyroglutamacidose, især hos patienter med risikofaktorer (se pkt. 4.4).



Tabel 4-3	Caffein
	Kombination af caffein med:
	Kan resultere i:

	Hypnotiske lægemidler (f.eks. benzodiazepiner, barbiturater, antihistamier osv.)
	Den samtidige brug kan reducere den hypnotiske effekt eller antagonisere de antikonvulsive effekter af barbiturater. Samtidig brug anbefales derfor ikke. Hvis det er nødvendigt, kan kombinationen muligvis være mere nyttig om morgenen.

	Lithium 
	Afbrydelse af caffein kan øge serumkoncentrationen af lithium, da caffein forhøjer den renale clearance af lithium. Derfor kan der være behov for at nedsætte dosis af lithium, når indtaget af caffein stoppes. Samtidig brug anbefales derfor ikke.

	Disulfiram 
	Alkoholikere, der er i bedring ved hjælp af behandling med disulfiram, skal advares om at undgå brug af caffein for at undgå risikoen for forværring af alkoholabstinenssyndrom, på grund af caffeininduceret kardiovaskulær og cerebral excitation.

	Substanser af efedrintypen
	At kombinationen kan øge risikoen for afhængighed. Samtidig brug anbefales derfor ikke.

	Sympatomimetika eller levothyroxin
	Kombinationen kan have en forstærket takykardisk effekt pga. synergistiske effekter. Samtidig brug anbefales derfor ikke.

	Theophyllin
	Den samtidige brug kan reducere udskillelsen af theophyllin. 

	Antibakterielle lægemidler af quinolontypen (ciprofloxacin, enoxacin, og pipemidsyre), terbinafin, cimetidin, fluvoxamin og orale præventionsmidler
	En øget halveringstid for caffein, da den hepatiske cytochrom P-450 rute inhiberes. Derfor bør patienter med leversygdomme, hjertearytmi, eller latent epilepti undgå at indtage caffein.

	Nicotin, phenytoin og phenylpropanolamin 
	Reducerer eliminationshalveringstiden for caffein.

	Clozapin 
	Caffein øger serumkoncentrationerne af clozapin pga. de mulige interaktioner gennem både de pharmakokinetiske og pharmadynamiske mekanismer. Clozapin serumkoncentrationerne bør derfor monitoreres. Samtidig brug anbefales derfor ikke.



Interaktioner med laboratorie tests
· Høje doser af ASA kan påvirke resultaterne af en lang række kliniske-kemiske laboratorie tests.
· Indtag af paracetamol kan påvirke resultaterne af urinsyre ved brug af phosphorwolframsyre-metoden og påvirke resultaterne af glykæmi ved brug af glucose oxidase/peroxidase-metoden.
· Caffein kan modvirke effekterne af dipyramidol og adenosin på den myokardiale blodgennemstrømning, og derved påvirke resultaterne af en myokardiebilleddannelsestest. Det anbefales, at indtagelse af caffein suspenderes mindst 24 timer før testen.

4.6	Fertilitet, graviditet og amning

Graviditet
Anbefales ikke til brug under graviditet. Dette lægemiddel er kontraindiceret under tredje trimester af graviditeten (se pkt. 4.3).

Der er ikke tilstrækkelige data tilgængelig fra brugen af Panodil Tribus hos gravide kvinder. Dyreforsøg er ikke blevet udført med acetylsalicylsyre, paracetamol og caffein i kombination (se pkt. 5.3).

Acetylsalicylsyre
Inhiberingen af prostaglandinsyntese kan have en negativ effekt på graviditeten og/eller embryoets/fostrets udvikling. Data fra epidemiologiske studier tyder på en øget risiko for spontan abort samt hjertemisdannelser og gastroschisis efter brug af en prostaglandinsynteseinhibitorer tidligt i graviditeten. Risikoen menes at stige med dosis og behandlingsvarighed.

Hos dyr har administration af en prostaglandinsynteseinhibitor vist sig at resultere i øget tab pre- og postimplantation samt embryo-føtal dødelighed. Derudover er der rapporteret øgede forekomster af forskellige misdannelser, herunder kardiovaskulære, hos dyr, der har fået en prostaglandinsynteseinhibitorer under den organogenetisk periode. 
Fra den 20. graviditetsuge kan brugen af acetylsalicylsyre forårsage oligohydramnios som følge af føtal nyredysfunktion. Dette kan forekomme kort efter behandlingsstart og er normalt reversibelt ved seponering. Derudover har der været rapporter om indsnævring af ductus arteriosus efter behandling i andet trimester, hvoraf de fleste tilfælde blev løst efter seponering.

Derfor, skal acetylsalicylsyre ikke gives under første og andet trimester af graviditeten, medmindre det er yderst nødvendigt. Hvis en kvinde, der forsøger at blive gravid, eller er under første eller andet trimester af graviditeten, bruger acetylsalicylsyre, bør dosis holdes så lav som muligt og behandlingsvarigheden så kort som muligt. Antenatal overvågning for oligohydramnios og indsnævring af ductus arteriosus bør overvejes efter eksponering for acetylsalicylsyre i flere dage fra og med graviditetsuge 20. Acetylsalicylsyre bør seponeres, hvis oligohydramnios eller indsnævring af ductus arteriosus konstateres.

Under tredje trimester af graviditeten kan alle prostaglandinsynteseinhibitorer have følgende påvirkninger:

På fostret:
· kardiopulmonal toksicitet (med præmatur indsnævring/lukning af ductus arteriosus og pulmonal hypertension)
· renal dysfunktion (se over)

På moderen og den nyfødte, i slutningen af graviditeten:
· mulig forlængelse af blødningstiden, en anti-aggregerende effekt som kan forekomme selv ved lave doser
· inhibering af livmoderens sammentrækning hvilket resulterer i forsinket eller forlænget fødsel.

Derfor er acetylsalicylsyre kontraindiceret under tredje trimester af graviditeten (se pkt. 4.3 og 5.3).

Paracetamol 
En større mængde data om gravide kvinder indikerer hverken malformation eller foster/neonatal toksicitet. Epidemiologiske studier om neuroudvikling hos børn, der er udsat for paracetamol in utero, viser ikke entydige resultater. Hvis det klinisk er nødvendigt, kan paracetamol bruges under graviditeten, men det bør bruges i den lavest effektive dosis i den kortest mulige tid og med den lavest mulige frekvens.

Caffein
Der er data der indikerer at langvarigt indtag af store mængder caffein kan føre til spontan abort eller premature fødsler hos gravide kvinder. Ikke-kliniske studier har vist reproduktionstoksicitet ved meget høje doser. 



Amning
Salicylat, paracetamol og caffein udskilles i modermælken. Indholdet af caffein kan påvirke barnets adfærd (ophidselse, dårlig søvnrytme). Indholdet af salicylat kan medføre potentiel risiko for bivirkninger på trombocytfunktionen hos spædbarnet (kan forårsage let blødning), selvom der ikke er blevet rapporteret nogle tilfælde. Derudover er der også bekymringer ved brug af acetylsalisylsyre, da det muligvis kan føre til udviklingen af Reyes syndrom hos spædbørn. Derfor anbefales Panodil Tribus ikke under amning. 

Fertilitet
Acetylsalicylsyre
Der er nogle data der viser at lægemidler der inhiberer cyclo-oxygenase/prostaglandinsyntesen kan forårsage nedsat kvindelig fertilitet ved at påvirke æglædningen. Dette er reversibelt når behandlingen ophører.

4.7	Virkning på evnen til at føre motorkøretøj og betjene maskiner
Ikke mærkning.
Der er ikke foretaget studier der omhandler evnen til at føre motorkøretøj eller betjene maskiner. Hvis du oplever uønskede effekter som svimmelhed eller døsighed, bør du ikke føre motorkøretøjer eller betjene maskiner. Kontakt din læge så hurtigt som muligt.

4.8	Bivirkninger
Mange af de følgende bivirkninger er tydeligt dosisafhængige og varierer fra person til person.

Tabel 4-4 giver en oversigt over bivirkninger fra 16 enkeltdosis kliniske studier der omhandlende effekten og sikkerheden af Panodil Tribus i behandlingen af migræne, hovedpine og tandpine i forbindelse med tandekstraktion, og involverede 4809 subjekter der blev behandlet med Panodil Tribus, samt fra spontane post-marketing rapporteringer. De bivirkninger, der er inkluderet i tabellen, er dem hvor der er en mulighed for at de er relateret til administrationen af Panodil Tribus. Bivirkningerne er listet i faldende rækkefølge baseret på frekvens indenfor MedDRA systemorganklasser.

For de bivirkninger der er blevet spontant rapporteret, er det ikke muligt at finde den præcise frekvens, og de er derfor beskrevet som ’ikke kendt’.

Bivirkningerne er listet nedenfor ud fra systemorganklasse og frekvens, hvor frekvensen er defineret som følger: Meget almindelig (≥1/10); almindelig (≥1/100 til < 1/10); ikke almindelig (≥1/10.000 til < 1/100), sjælden (≥1/10.000 til < 1/1000); meget sjælden (< 1/10.000); inklusiv isolerede rapporteringer og ikke kendt (kan ikke estimeres ud fra forhåndenværende data).

Tabel 4-4	Bivirkninger rapporteret fra kliniske studier og fra post-marketing spontane rapporteringer
	System organklasse
	Frekvens
	Foretrukket term 

	Infektioner og parasitære sygdomme
	Sjælden 
	Faryngitis

	Blod og lymfesystem 
	Ikke kendt
	Forlænget blødningstid, trombocytopeni, ekkymoser

	Immunsystemet
	Ikke kendt
	Hypersensitivitet*, anafylaktisk reaktion

	Metabolisme og ernæring  
	Sjælden

Ikke kendt
	Nedsat appetit
Natrium- og væskeretention, metabolisk acidose med højt anion-gap 

	Psykiske forstyrrelser
	Almindelig
Ikke almindelig
Sjælden
Ikke kendt
	Nervøsitet
Insomni 
Angst, eufori, tension
Rastløshed

	Nervesystemet
	Almindelig
Ikke almindelig
Sjælden



Ikke kendt
	Svimmelhed 
Tremor, paræstesi, hovedpine
Dysgeusi, koncentrationsforstyrrelser, amnesi, unormal koordination, hyperæstesi, sinushovedpine
Migræne, døsighed

	Øjne
	Sjælden
	Smerter i øjnene, synsforstyrrelser

	Øre og labyrint  
	Ikke almindelig
Ikke kendt
	Tinnitus
Midlertidigt høretab

	Hjerte 
	Ikke almindelig
Ikke kendt
	Arytmi, Kounis syndrom
Palpitationer 

	Vaskulære sygdomme 
	Sjælden 

Ikke kendt
	Flushing, perifere vaskulære lidelser
Hypotension 

	Luftveje, thorax og mediastinum  
	Sjælden 

Ikke kendt
Ikke kendt 
	Næseblødning, hypoventilation, løbende næse
Bronkospasme 
Dyspnø, astma 

	Mave-tarm-kanalen   
	Almindelig
Ikke almindelig
Sjælden


Ikke kendt
	Kvalme, ubehag i maven 
Mundtørhed, diarré, opkast
Bøvsen, flatulens, dysfagi, oral paræstesi, hypersekretion af spyt
Øvre abdominale smerter, dyspepsi, abdominale smerter, gastrointestinal blødning (inkl. blødning i den øvre del af den gastrointestinale tragt, gastrisk blødning, blødende mavesår, blødende duodenalsår, rektal blødning), gastrointestinal sår (inkl. mavesår, duodenal sår, sår i tyktarmen), gastrit

	Lever og galdeveje
	Ikke kendt
	Leversvigt, forhøjet leverenzym, Reyes syndrom
(se pkt. 4.3)

	Hud og subkutane væv
	Sjælden

Ikke kendt 
	Hyperhidrose, pruritus, urticaria
Erytem, udslæt, angioødem, erythema multiforme

	Knogler, led, muskler og bindevæv
	Sjælden
	Skelet- og muskelstivhed, nakkesmerter, rygsmerter,  
muskelspasmer

	Nyrer og urinveje
	Ikke kendt
	Nedsat nyrefunktion, forhøjet urinsyrekoncentration i blodet

	Almene symptomer og reaktioner på administrationsstedet 
	Ikke-almindelig
Sjælden
Ikke kendt
	Fatigue, rastløshed 
Asteni, ubehag i brystet
Malaise, en generel følelse af at have det dårligt eller unormalt

	Undersøgelser
	Ikke-almindelig 
	Takykardi


* 	inklusive rhinitis 

Der er rapporteret meget sjældne tilfælde af alvorlige hudreaktioner.

Der er ingen tilgængelige data der tyder på at omfanget og typen af bivirkninger fra de individuelle aktive stoffer forstærkes eller spektret udvides, når det kombinerede lægemiddel bruges som anbefalet. 

Beskrivelse af udvalgte bivirkninger 
Metabolisk acidose med højt anion-gap: Hos patienter med risikofaktorer, der anvender paracetamol, er der observeret tilfælde af metabolisk acidose med højt anion-gap som følge af pyroglutaminacidose (se pkt. 4.4). Pyroglutaminacidose kan forekomme som følge af lave glutathionniveauer hos disse patienter.

Risikoen for blødning kan fortsætte i 4-8 dage efter indtagelse af acetylsalicylsyre. I meget sjældne tilfælde kan der opstå alvorlige blødninger (f.eks. intracerebrale blødninger), især hos patienter med ubehandlet hypertension og/eller patienter der samtidig er i behandling med antikoaggulantia. I enkelte tilfælde kan disse være livstruende.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via 

[bookmark: _Hlk157597139]Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering

Forbundet med indtag af acetylsalicylsyre: 
Symptomer på mild salicylatforgiftning inkluderer; svimmelhed, tinnitus, døvhed, sveden, varme ekstremiteter med pulserende pulser, kvalme, opkast, dehydrering, hovedpine og forvirring. Symptomerne kan forekomme ved plasmakoncentrationer på 150-300 mikrogram/ml. Symptomerne kan kontrolleres ved at reducere dosis eller afbryde behandlingen.

En mere alvorlig forgiftning opstår ved plasmakoncentration over 300 mikrogram/ml. Symptomerne på en alvorlig overdosis inkluderer; hyperventilation, feber, rastløshed, ketose, respiratorisk alkalose og metabolisk acidose. CNS depression kan føre til koma. Kardiovaskulært kollaps og respiratorisk svigt kan også forekomme. 

Ualmindelige symptomer inkluderer; hæmatemesis, hyperpyreksi, hypoglykæmi, hypokalæmi, trombocytopeni, forhøjet INR/PTR, intravaskulær koagulation, nyresvigt og ikke-kardial lungeødem. 

Symptomer fra centralnervesystemet, herunder forvirring, desorientering, koma og kramper, er mindre almindelige hos voksne end hos børn.

Behandling af svær overdosering
Patienten skal overføres til hospitalet og Giftlinjen skal kontaktes øjeblikkeligt. 

Hvis patienten mistænkes at have indtaget mere end 120 mg/kg salicylat indenfor den sidste time, skal der gives gentagende doser af aktivt kul oralt.

Plasmakoncentrationen skal måles hos patienter der har indtaget mere end 120 mg/kg salicylat. Alvoren af forgiftningen kan ikke udelukkende bestemmes ud fra plasmakoncentrationen, hvorfor kliniske og biokemiske data også skal tages i betragtning.

Ved plasmakoncentrationer over 500 mikrogram/ml (350 mikrogram/ml hos børn under 5 år) er intravenøs administration af natriumbicarbonat effektivt til at fjerne salicylat fra plasmaet. Tvungen diurese bør ikke anvendes alene, da det ikke fører til forbedret ekskretionen af salicylat og kan forårsage lungeødem.

Hæmodialyse eller hæmoperfusion er de foretrukne metoder i tilfælde, hvor plasma-salicylatkoncentrationen er mere end 700 mikrogram/ml, eller lavere hos børn og ældre mennesker, eller hvis der er en alvorlig metabolisk acidose.

Forbundet med indtag af paracetamol: 
Overdosering (>10 g i totalindtag for voksne eller >150mg/kg i en enkelt indtagelse) kan fremprovokere en hepatisk cytolyse som kan føre til fuldstændig og irreversibel nekrose (leversvigt, metabolisk acidose, nyresvigt) og eventuelt udvikle sig til koma og muligvis død, eller kræve en levertransplantation. Renal tubulær nekrose udvikler sig ikke så ofte.

Tidlige tegn på overdosering (meget ofte kvalme, opkast, anoreksi, bleg hud, sløvhed og sveden) aftager generelt inden for de første 24 timer. 

Abdominale smerter kan være den første indikation på leverskade, som normalt ikke er synlig i de første 24-48 timer, og kan være forsinket i op til 4 til 6 dage efter indtagelsen. Leverskaden er generelt på sit højeste 72 til 96 timer efter indtagelse. Abnormaliteter i glucosemetabolismen og metabolisk acidose kan forekomme. Akut nyresvigt med akut tubulær nekrose kan udvikle sig, selv i fravær af alvorlig leverskade. Der er blevet rapporteret tilfælde af kardial arytmi og pankreatitis. 

De patienter der får enzym-inducerende lægemidler som; carbamazepin, phenytoin, phenobarbital, rifampicin og perikon, eller har et alkoholmisbrug eller er underernæret, betragtes som værende højrisikopatienter. 



Behandling af overdosering
Øjeblikkelig medicinsk behandling er påkrævet i tilfælde af en overdosering, også selvom symptomerne på en overdosering ikke er til stede. 

Hvis en overdosering er bekræftet eller mistænkt, søg straks råd fra Giftlinjen og henvis patienten til nærmeste akutmodtagelse/hospital for ekspertbehandling. Dette bør ske selv hos de patienter der ikke viser symptomer eller tegn på overdosering, på grund af risiko for en forsinket leverskade. 

Når patienten mistænkes at have indtaget mere end 150 mg/kg paracetamol indenfor den sidste time, skal der gives gentagende doser af aktivt kul oralt. Men hvis acetylcystein eller methionin skal gives oralt, skal det aktive kul dog fjernes fra maven først, da det vil nedsætte absorptionen af antidoten. 

Antidoter 
N-acetylcystein bør administreres intravenøst eller oralt så hurtigt som muligt efter indtagelse. Det er mest effektivt i de første 8 timer efter overdoseringen. Effekten af antidoten aftager derefter gradvist. Ikke desto mindre har det vist sig at behandlingen op til, og ud over, 24 timer efter indtagelse stadig er gavnlig.

Methionin er mest effektivt indenfor de første 10 timer efter indtagelsen af en overdosering paracetamol. Leverskade er hyppigere og mere alvorlig, hvis behandling med methionin påbegyndes mere end 10 timer efter indtagelse.

Oral absorption kan være reduceret på grund af opkast eller brugen af aktivt kul.

Forbundet med indtag af caffein: 
Almindelige symptomer inkluderer; epigastriske smerter, opkast, angst, nervøsitet, rastløshed, insomni, ophidselse, muskelsammentrækninger, forvirring, tremor og kramper. Hyperglykæmi kan forekomme ved et højt indtag af caffein. Hjertesymptomer inkluderer; takykardi og kardial arytmi. Symptomerne kan kontrolleres ved at nedsætte dosis eller stoppe indtaget af caffein.

For at der skal opstå klinisk betydelige symptomer på overdosering af caffein med dette lægemiddel, ville den indtagne mængde være forbundet med alvorlig paracetamol-relateret levertoksicitet.

4.10	Udlevering
[bookmark: _Hlk239159654]Pakningsstørrelser ≤ 20 tabletter: HX
Pakningsstørrelser > 20 tabletter: HA 


5.	FARMAKOLOGISKE EGENSKABER

5.1	Farmakodynamiske egenskaber
[bookmark: _Hlk239160942]Farmakoterapeutisk klassifikation: Andre analgetika og antipyretica; salicylsyre-derivater,
ATC-kode: N02BA51.



Virkningsmekanisme
Acetylsalicylsyre har analgetiske, antipyretiske og antiinflammatoriske egenskaber, som primært skyldes den inhibitoriske effekt på biosyntesen af prostaglandiner og tromboxaner fra arachidonsyre, ved irreversibel acetylering af cyclooxygenase (COX) enzymer.

Paracetamol har analgetiske og antipyretiske egenskaber, men i modsætning til acetylsalicylsyre, nedsætter det ikke trombocytaggregering.  

Caffein øger de antinociceptive virkninger af acetylsalicylsyre og paracetamol. 

Farmakodynamisk virkning
Acetylsalicylsyre
Acetylsalicylsyre er et antiinflammatorisk lægemiddel, der primært inhiberer inflammatoriske mediatorer ved at inhibere cyclooxegenase i det perifære væv. Suppressionen af cyclooxygenase i det perifære væv kan føre til gastrisk irritation, som er den primære bivirkning. 

Lave doser af acetylsalicylsyre påvirker trombocytaggregation ved irreversibel inhibering af cyclooxygenase (COX-1). Effekten varer i trombocyttens levetid og forhindrer dannelsen af trombocytaggregationsfaktor tromboxane A2. Ved højere doser (mere end 150-300 mg/dag) vil acetylsalicylsyre reversibelt inhibere den cyclooxygenase-afhængige dannelse af prostaglandin I2 (prostacyclin) i endotelcellerne. Prostaglandin I2 er en arteriel vasodilator og inhibitor af trombocytaggregation. Der er dog ingen data der viser at acetylsalicylsyre er trombogen i mennesker.

Paracetamol
Centrale virkningsmekanismer er blevet foreslået for paracetamol og det perifære væv kan blive påvirket forskelligt. Der er kun blevet rapporteret en mindre hæmmende effekt på de beskyttende prostaglandiner i den gastrointestinale tragt. 

Caffein
Caffein forstærker den analgetiske effekt af paracetamol og acetylsalicylsyre og forkorter tiden til den analgetiske effekt indtræder. 

Migrænestudier
Effekten af referenceproduktet i behandlingen af akutte migræneanfald blev bekræftet i 3 enkeltdosis, dobbeltblindede, placebo-kontrollerede studier og i 2 enkeltdosis, dobbeltblindede, placebo og aktivt kontrollerede studier; det ene mod ibuprofen 400 mg og det andet mod sumatriptan 50 mg. I disse studier bestod en enkeltdosis af referenceproduktet af 2 tabletter (500 mg acetylsalicylsyre, 500 mg paracetamol og 130 mg caffein). 

I de tre placebokontrollerede studier var referenceproduktet overlegent, i forhold til placebo, til at reducere migrænesmerter til mild eller ingen smerter 2 timer efter dosis, hos de behandlede patienter. Det begyndte at lindre migrænesymptomer, såsom migrænesmerter, inden for 30 minutter.

I et placebo- og aktivt kontrolleret studie, blev referenceproduktet og ibuprofen (2 tabletter af 200 mg) sammenlignet i behandlingen af migræne. Det blev vist, at referenceproduktet leverede en signifikant større smertelindring end ibuprofen fra 2 timer efter dosis og leverede klinisk betydningsfuld smertelindring 20 minutter hurtigere.

I et andet placebo- og aktivt kontrolleret pilotstudie blev referenceproduktet sammenlignet med sumatriptan 50 mg og placebo til tidlig behandling af migræne. I denne undersøgelse blev det vist at referenceproduktet var signifikant mere effektiv end sumatriptan 50 mg til at reducere migrænesmerternes intensitet i løbet af behandlingsperioden på 4 timer. Sumatriptan 50 mg viste sig at være overlegen i forhold til placebo med hensyn til denne variabel, men ikke i en statistisk signifikant grad.

I et separat placebo- og aktivt kontrolleret post-marketingsstudie, viste referenceproduktet sig ikke at være underlegent sammenlignet med sumatriptan 100 mg. Dog ved akut behandling af migræne gav referenceproduktet en smerte- og symptomlindring over en periode på 24 timer. 

Generelt er effekt blevet demonstreret for behandlingen af migrænesymptomer såsom hovedpine, kvalme, lys- og lydsensitivitet og funktionsnedsættelse.

Hovedpinestudier 
Effekten af referenceproduktet blev undersøgt i 4 uafhængige, multicenter, dobbeltblindede, paracetamol 1000 mg og placebo-kontrollerede crossover-studier i behandlingen af episodisk spændingshovedpine. I alle disse studier viste referenceproduktet sig konsekvent at være overlegent i forhold til placebo og de aktive komparatorer (monosubstanser) i alle efficacy-målinger af smerteintensitet og -lindring igennem observationsperioden.

Et andet multicenter, dobbeltblindet klinisk forsøg for spændingshovedpine sammenlignede begyndelsen af den analgetiske effekt mellem referenceproduktet, placebo og ibuprofen 400 mg. I dette studie rapporterede dem der var i behandling med referenceproduktet en signifikant højere smertelindring sammenlignet med dem i placebo-behandling, fra 15 minutter til 4 timer efter dosen var taget. Dette fund var tydeligt i både smertelindring og responderendes endepunkt. 

5.2	Farmakokinetiske egenskaber

Acetylsalicylsyre 

Absorption
Acetylsalicylsyre absorberes fuldstændigt i den gastrointestinale (GI) tragt efter oral administration. Omkring 70 % når uændret ud i kredsløbet, hvor de resterende 30 % hydrolyseres til salicylsyre under absorptionen af esteraser i GI tragten, leveren eller plasma. Salicylatets maksimale plasmakoncentrationen nås inden for 1-2 timer med enkeltdoser. Mad reducerer absorptionshastigheden, men ikke graden af absorptionen. 

Fordeling
Salicylsyre fordeles bredt til alle væv og væsker i kroppen, herunder det centrale nervesystem (CNS). De højeste koncentrationer findes i plasma, lever, renale cortex, hjerte og lunger. Acetylsalicylsyre og salicylsyre binder sig delvist til serumproteiner og hovedsageligt til albumin. Salicylsyres proteinbinding er koncentrationsanhængig, dvs. non-lineær. Ved lave koncenrationer (<100 mikrogram/milliliter (mikrog/ml)), er omkring 90 % af plasma-salicylat bundet til albumin, hvor ved højere koncentrationer (>400 (mikrog/ml)), er kun 40-70 % bundet. 

Salicylsyre krydser placenta og udskilles i modermælk.

Biotransformation
Acetylsalicylsyre hydrolyseres i plasma til salicylsyre (med en halveringstid på 15-20 minutter), hvilket vil sige at en plasmakoncentration af acetylsalicylsyre er stort set umålelig 1-2 timer efter en dosering. Salicylsyre konjugeres primært i leveren for at danne salicylurinsyre ved konjugation med glycin, salicylphenolglucuronid og salicylacylglucuronid ved konjugation med glukuronsyre, samt en række andre mindre metabolitter. Efter en enkelt dosering af 1 g acetylsalicylsyre er den gennemsnitlige halveringstid for salicylsyre omkring 6 timer. Salicylatmetabolisme er mættelig, og den totale kropsclearance falder ved høje serumkoncentrationer pga. leverens begrænsede evne til at danne både salicylurinsyre og phenolglucuronid. Halveringstiden for salicylat er dosisafhængig. Efter toksiske doser (10-20 gram(g), kan halveringstiden være forøget til over 20 timer. 

Elimination
Salicylsyre og dens metabolitter udskilles gennem nyrerne. Renal udskillelse af uændret lægemiddel afhænger af urinens pH. Når urinens pH stiger fra 5 op til 8, elimineres en større del af den administrerede dosis som fri salicylsyre, og den renale clearance af fri salicylat stiger fra < 5 % til > 80 %. Efter terapeutiske doser findes cirka 10 % udskilt i urinen som salicylsyre, 75 % som salicylurinsyre, og 10 % fenoliske og 5 % acyl glucuronider af salicylsyre.

Paracetamol 

Absorption
Paracetamol optages let fra den gastrointestinale tragt. Peak-plasmakoncentrationer opnås cirka 30 minutter til 2 timer efter indtagelse.

Fordeling
Plasmaproteinbinding er ubetydelig ved sædvanlige terapeutiske koncentrationer, men stiger med stigende koncentrationer.

Biotransformation
Det metaboliseres i leveren og udskilles i urinen hovedsageligt som glucuronid- og sulfatkonjugater. 

En mindre hydroxyleret metabolit, som normalt produceres i meget små mængder af blandet-funktionsoxidaser i leveren og som normalt afgiftes ved konjugation med leverglutathion, kan ophobes efter en overdosis paracetamol og forårsage leverskade.

Elimination
Mindre end 5 % udskilles som uændret paracetamol. Eliminationshalveringstiden varierer fra omkring 1 til 4 timer.



Caffein 

Absorption
Caffein absorberes fuldstændigt og hurtigt efter oral administration, med peak-koncentrationer der opnås mellem 5 og 90 minutter efter dosis hos fastende personer. Der er ingen tegn på præ-systemisk metabolisme.

Fordeling
Caffein fordeler sig i alle kropsvæsker. Den gennemsnitlige plasmaproteinbinding af caffein er 35 %.

Biotransformation
Caffein metaboliseres næsten fuldstændigt via oxidation, demethylering og acetylering, og udskilles i urinen. De dominerende metabolitter er 1-methylxanthin, 7-methylxanthin, 1,7-dimethylxanthin (paraxanthin). Andre metabolitter inkluderer 1-methylurinsyre og 5-acetylamino-6 formylamino-3-methyluracil (AMFU).

Elimination
Elimination foregår næsten udelukkende ved levermetabolisme hos voksne. 

Hos voksne forekommer der markant individuel variabilitet i eliminationshastigheden. Den gennemsnitlige halveringstid i plasma er 4,9 timer med et interval på 1,9 - 12,2 timer.

Kombination
I kombinationen af de tre aktive ingredienser er mængden af hver substans lav. Derfor er der ingen mætning af eliminationsprocesserne med de efterfølgende risici for øget halveringstid og toksicitet. 

Farmakokinetiske data for den faste kombination af acetylsalicylsyre, paracetamol og caffein er i overensstemmelse med de farmakokinetiske profiler, der er etableret enten for hver af stofferne alene eller for kombinationen af hvert smertestillende med caffein. 

Der er hverken kendt kritiske lægemiddel-lægemiddel interaktioner mellem acetylsalicylsyre, paracetamol og caffein, eller nogen øget risiko for interaktioner med andre lægemidler gennem deres kombinerede brug. Resultaterne med hensyn til farmakokinetikken af referenceproduktet var som forventet, og der er ikke observeret nogen interaktioner mellem de 3 aktive stoffer.

5.3	Non-kliniske sikkerhedsdata

Acetylsalicylsyre
Prækliniske studier i dyr med acetylsalicylsyre viser ikke organtoksicitet, bortset fra virkninger på slimhinderne i den gastrointestinale tragt og ved høje doser, nyreskade. Acetylsalicylsyre er hverken mutagent eller kræftfremkaldende. Det er påvist at salicylater har teratogene effekter ved maternelt toksiske doser i en række dyrearter (f.eks. hjerte- og skeletfejl, midterlinjedefekter). Der er rapporteret om forstyrrelser i implantation, embryotoksiske og føtotoksiske effekter, samt forstyrrelser i læringskapaciteten hos afkommet efter prænatal eksponering.



Paracetamol
Non-kliniske data viser ingen speciel risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser, genotoksicitet samt karcinogent potentiale.

Konventionelle studier, der bruger de nuværende accepterede standarder for evaluering af toksicitet for reproduktion og udvikling, er ikke tilgængelige.

Overdosering kan føre til alvorlig hepatotoksicitet.

Caffein
Caffein er vist at være fri for mutagen og onkogen risiko. I dyrestudier i forskellige arter (rotter, mus, kaniner) var meget høje doser af caffein forbundet med en stigning i fødselsdefekter.


6.	FARMACEUTISKE OPLYSNINGER

6.1	Hjælpestoffer

Tabletkernen:
· Lavsubstitueret hydroxypropylcellulose
· Cellulose, mikrokrystallinsk (E 460)
· Stearinsyre 

Filmovertræk:
· Hypromellose (E 464)
· Titanidioxid (E 171)
· Propylenglycol (E 1520)
· Benzoesyre (E 210)
· Carnaubavoks (E 903)

6.2	Uforligeligheder
Ikke relevant.

6.3	Opbevaringstid
3 år

6.4	Særlige opbevaringsforhold
Må ikke opbevares ved temperaturer over 25 °C.

6.5	Emballagetype og pakningsstørrelser
Blisterpakning der består af gennemsigtig PVC/PCTFE/PVC termoform film med en børnesikret aluminiumsfolie/polyethylenterephthalat (PET) to-lags bagside.

Pakningsstørrelser: 10, 20 og 30 filmovertrukne tabletter.

Ikke alle pakningsstørrelser er nødvendigvis markedsført.



6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Haleon Denmark ApS
Delta Park 37 
2665 Vallensbæk Strand

8.	MARKEDSFØRINGSTILLADELSESNUMMER (-NUMRE)
74286

9.	DATO FOR FØRSTE MARKEDSFØRINGSTILLADELSE
11. september 2026

10.	DATO FOR ÆNDRING AF TEKSTEN
-

